Diari Oficial de la Generalitat Valenciana


Sumari del DOGV 6072, del 05-08-2009 (2009/8483)

Mesures fills extramatrimonials contenciós 000278/2008. Notificació de la sentència a Pedro María Miguélez Oria.
----------------------------------------------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8483


Data del document
:   06-07-2009

Organisme emissor
:   Jutjat de Primera Instància Número 6 d'Elx

Tipus de document
:   Edicte

Mesures fills extramatrimonials contenciós 000278/2008. Notificació de la sentència a Pedro María Miguélez Oria. [2009/8483]  
Judici mesures fills extramatrimonials contenciós 000278/2008.  
Part demandant: Eva Ramos Sánchez.  
Part demandada: Pedro María Miguélez Oria.  
Sobre:   
En el judici esmentat s'ha dictat la resolució que, literalment, és com es diu:  
«Dispositiva  
Estimar parcialment la demanda presentada per la procuradora Rosa Brufal Escobar, en nom i representació d'Eva Ramos Sánchez, contra Pedro María Miguélez Oria; per això:  
1. S'aproven les següents mesures definitives:   
1.1. L'exercici de la pàtria potestat sobre els menors [?] serà conjunt, si bé quedaran sota la guarda i custòdia de la seua mare, Eva Ramos Sánchez.   
L'exercici conjunt de la pàtria potestat implica la participació d'ambdós progenitors en totes les decisions rellevants que afecten els seus fills, especialment, en l'àmbit educatiu, sanitari, religiós i social.   
Per això, ambdós hauran d'intervindre necessàriament en l'elecció o canvi de centre o model educatiu; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; en la decisió sobre la realització o no d'un acte religiós o social rellevant, així com en el mode de dur-lo a terme, sense que hi tinga prioritat el progenitor amb qui es trobe el menor en el moment de ser realitzat; en el canvi de domicili, sempre que este siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional.   
No obstant això, el progenitor que es trobe en companyia dels seus fills podrà adoptar decisions respecte d'estos, sense consulta prèvia a l'altre progenitor, en els casos en què existisca una situació d'urgència o es tracte de qüestions poc transcendents o rutinàries, que en el transcurs normal de la vida poden produir-se amb un menor.   
1.2 Sense perjudici dels acords a què puguen arribar els progenitors a fi de desenvolupar un règim de visites ampli i flexible, el règim de visites mínim establit a favor del progenitor no custodi, Pedro María Miguélez Oria, consistirà, sempre que comunique, amb 15 dies d'antelació, la voluntat de complir el règim de visites acordat, en:   
1r. Meitat de les vacances escolars de Nadal i Setmana Santa:   
El període vacacional que s'ha de distribuir entre ambdós progenitors s'inicia a les 20.00 hores de l'últim dia lectiu i finalitza a les 20.00 hores del dia anterior al primer dia lectiu. La segona meitat s'iniciarà a les 20.00 hores d'aquell dia que possibilite que el nombre de pernoctes de què gaudeix cada progenitor siga el mateix. Si no és possible perquè el nombre de dies no lectiu és imparell, la primera meitat tindrà una pernocta més. En cas de desacord per a determinar la meitat de què gaudeix cada progenitor, el pare gaudirà de la primera els anys parells i de la segona els anys imparells, mentre que la mare gaudirà de la segona els anys parell i de la primera meitat els anys imparells.   
2n. Meitat de les vacances escolars d'estiu (des de les 20.00 hores de l'últim dia lectiu fins a les 20.00 hores del dia anterior al primer dia lectiu):   
Cada progenitor gaudirà de la meitat de les vacances escolars de manera contínua. La primera meitat començarà a les 20.00 hores de l'últim dia lectiu i finalitzarà a les 20.00 hores del 31 de juliol i la segona finalitzarà a les 20.00 hores del dia anterior al primer dia lectiu. En cas de desacord per a determinar el progenitor que gaudeix de la primera meitat, serà el pare els anys parells i la mare els anys imparells.   
El pare es desplaçarà al domicili dels fills per a arreplegar-los a l'inici del seu període vacacional i la mare acudirà al domicili del pare per a arreplegar-los a la finalització del període vacacional del pare.   
1.3. Pedro María Miguélez Oria haurà de satisfer mensualment, en concepte de pensió d'aliments per als fills, la quantitat de 400 euros, que haurà d'ingressar en el compte que designe la mare, per anticipat i dins dels cinc primers dies de cada mes; este import s'actualitzarà de forma anual d'acord amb les variacions que experimente l'IPC que publica l'INE o organisme que el substituïsca en el temps a vindre.   
Ambdós progenitors hauran de pagar als seus fills la meitat de les despeses extraordinàries que s'originen, sent un pressupost previ per a la seua reclamació pel progenitor que haja satisfet la despesa de forma íntegra, que, amb caràcter previ a la realització, llevat de supòsits d'urgència, haja demanat el consentiment de l'altre progenitor, en qualsevol forma que permeta acreditar-ho documentalment, amb la informació a este del cost que implica. La falta d'oposició expressa, en el termini de cinc dies, serà equivalent a un consentiment tàcit.   
2. No es condemna en costes cap de les parts.   
Notifiqueu esta sentència a les parts, a l'actora a través de la seua representació processal i al demandat rebel per mitjà de la publicació en el butlletí oficial de la comunitat autònoma (article 497.2 LEC), advertint-los que contra esta, que no és ferma, pot interposar-se un recurs d'apel·lació davant de l'Audiència Provincial d'Alacant, que no suspendrà l'eficàcia de les mesures acordades (article 774.5 LEC) i que caldrà preparar, si pertoca, davant d'este mateix Jutjat en el termini dels cinc dies següents a la notificació (articles 455 i 457 LEC).   
Esta és la meua sentència, de què es durà una testimoniança a les actuacions i de què s'enquadernarà l'original, que pronuncie, mane i firme».   
Publicació. La sentència anterior va ser donada, llegida i publicada per la magistrada jutgessa que la va dictar mentre celebrava audiència en el dia de la seua data. En done fe.   
Atés que es desconeix el domicili o residència de la part demandada, mitjançant la provisió de 6 de juliol de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a dur a terme la diligència de notificació de sentència.  
Elx, 6 de juliol del 2009.- La secretària judicial: Lucía Cerón Hernández.